《洛阳同裕之钦叔赋》
金朝·雷渊

日上烟花一片红，崧邙西峙洛川东。才闻候骑传青盖，又见牵羊出绛宫。

事去关河不横草，秋来陵寝但飞蓬。书生不奈兴亡恨，斗酒聊浇磈磊胸。

作者简介：（1184—1231）金应州浑源人，字希颜，一字季默。幼孤，入太学，发愤读书。有文名。卫绍王至宁元年词赋进士。摄遂平县事。击豪右，发奸伏。累拜监察御史，弹劾不避权贵，所至有威誉。至蔡州，杖杀五百人，时号“雷半千”。后迁翰林修撰。